Diari Oficial de la Generalitat Valenciana


Sumari del DOGV 4425, del 24-01-2003 (2003/657)

RESOLUCIÓ de 13 de gener del 2003, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es prorroguen les beques per a la formació de personal tècnic de suport a la investigació concedides per la Generalitat Valenciana en l'exercici 2002.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4425

Data del DOGV
:   24-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/657


Data del document
:   13-01-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * recerca i desenvolupament
    * ajuda pública
    * personal d'investigació
    * centre d'investigació
    * assignació per estudis
    * suport econòmic

RESOLUCIÓ de 13 de gener del 2003, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es prorroguen les beques per a la formació de personal tècnic de suport a la investigació concedides per la Generalitat Valenciana en l'exercici 2002. [2003/X657]
  
L'Orde de 18 de gener del 2002, de la Conselleria d'Innovació i Competitivitat, per la qual es convoquen diferents beques i ajudes per a les accions de suport a la investigació per a l'exercici 2002, establix en els seus títols I i VI les bases per a la resolució de referència.
  
L'article 46 de l'Ordre mencionada disposa que, finalitzat el període inicialment concedit, les beques es podran prorrogar en els successius exercicis pressupostaris fins a completar un període màxim de 2 anys, i l'article 55 establix les condicions de la renovació que estarà condicionada al compliment de tots els requisits exigits per la convocatòria, i especialment de les obligacions del becari en la realització del treball.
  
D'altra banda, la resolució de 19 de desembre del 2002, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen beques per a la formació de personal tècnic de suport a la investigació per a l'exercici 2003, establix en la base 3.4 del seu annex I que, amb data 1 de gener del 2003 la dotació de les beques concedides en convocatòries anteriors que siguen renovades per a l'exercici 2003 s'actualitzarà a les quanties assenyalades en la dita resolució.
  
Per tot això, una vegada comprovades les sol·licituds de renovació presentades i finalitzat el procés d'avaluació i, en virtut de la delegació d'atribucions del president de la Generalitat Valenciana que establix l'article 2 del Decret 9/2002, de 5 de setembre, del president de la Generalitat Valenciana, resolc:
  
Primer
  
Prorrogar les beques per a la formació de personal tècnic de suport a la investigació concedides per la Generalitat Valenciana en l'exercici 2002, a les persones beneficiàries que figuren en l'annex I d'esta resolució.
  
Segon
  
Autoritzar el gasto i disposar del crèdit corresponent per al pagament a les persones beneficiàries que figuren en l'annex I, per un import total de 293.760 euros a càrrec de l'aplicació pressupostària 73.90.35.669.55.5, línia de subvenció T4016000
  
Tercer
  
El període de gaudi de les beques que hagen sigut objecte de renovació serà el comprés entre l'1 de gener del 2003 i el 31 de desembre del 2003.
  
Quart
  
La dotació mensual bruta serà de 720 euros mensuals, que es pagaran a les persones beneficiàries per trimestres anticipats, sempre que siga possible.
  
Quint
  
Segons allò establit en l'article 47 de l'Orde de 18 de gener de 2002, el pagament al becari de les 8 primeres mensualitats del període de gaudi de la beca ?de gener a agost- es farà amb càrrec al pressupost de la Generalitat Valenciana.
  
El pagament al becari de les restants mensualitats del període de gaudi de la beca ?de setembre a desembre?, així com el segur d'accidents corporals, assistència mèdica i responsabilitat civil durant el període de gaudi de la beca, seran amb càrrec al pressupost de l'entitat en la qual el becari desenrotlle el seu treball formatiu.
  
Sext
  
Els beneficiaris de la beca estan obligats al compliment de les bases de la referida Orde de 18 de gener de 2002.
  
Sèptim
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciós Administrativa, la present resolució, que esgota la via administrativa, podrà recórrer-se potestativament en reposició, o es podrà plantejar directament recurs contenciós administratiu, en els termes i davant els òrgans que s'indiquen a continuació:
  
a) El recurs de reposició s'interposarà davant l'òrgan que va dictar l'acte, en el termini d'un mes a partir del dia següent al de la publicació de la present resolució.
  
b) El recurs contenciós administratiu es plantejarà davant el Tribunal Superior de Justícia de la Comunitat Valenciana en el termini de dos mesos a partir del dia següent a la publicació de la present resolució.
  
València, 13 de gener del 2003.- El subsecretari de l'Oficina de Ciència i Tecnologia: Javier Quesada Ibáñez.